Na temelju Odluke o odabiru ponuditelja , KLASA:_________________, URBROJ:_______________________ donesenoj na sjednici Općinskog vijeća Općine Donja Motičina od _____________ godine,

OPĆINA DONJA MOTIČINA, Matije Gupca 62, 31513 Donja Motičina, OIB: 05744763826 zastupan po općinskom načelniku Željku Kovačeviću kao prodavatelj, (u daljnjem tekstu: Prodavatelj), s jedne strane,

i

________________(naziv tvrtke) iz____________________________(mjesto i adresa), OIB:______________, zastupan po direktoru/vlasniku ___________________(ime i prezime, titula), kao kupac, (u daljnjem tekstu: Kupac), s druge strane, sklopili su slijedeći

UGOVOR O KUPOPRODAJI

NEKRETNINA

PREDMET UGOVORA
Članak 1.

(1) Predmet ovog Ugovora je prodaja građevinskog zemljišta na području Gospodarske zone „Jugoistok“ u Donjoj Motičini radi izgradnje gospodarskog objekta.

(2) Prodavatelj prodaje, a Kupac kupuje nekretninu u Donjoj Motičini, k.č.br. _______________, upisanu u z.k.ul. _______________ k.o. Donja Motičina, površine od _______________, na kojoj se pod uvjetima utvrđenim ovim Ugovorom Kupac obvezuje izgraditi gospodarske objekte sukladno priloženom Poslovnom planu.

(3) Kupoprodaja nekretnine iz stavka 2. ovog članka vrši se po načelu "viđeno-kupljeno".
KUPOPRODAJNA CIJENA I DINAMIKA PLAĆANJA
Članak 2.

(1) Kupoprodajna cijena za nekretninu iz članka 1. stavka 2. ovog Ugovora iznosi ukupno _______________ EUR (slovima: _____________________________________________ eura).

(2) Ukupan iznos koji Kupac mora platiti, pod uvjetom da ispuni sve ugovorne obveze, iznosi 10% ugovorene kupoprodajne cijene iz stavka 1. ovog članka.

(3) U navedeni iznos od 10% kupoprodajne cijene uračunava se uplaćena jamčevina kao unaprijed plaćeni dio. Iznos koji predstavlja razliku između plaćene jamčevine i 10% ponuđene kupoprodajne cijene, Kupac je dužan uplatiti u roku od 30 dana od dana potpisa ovog Ugovora.

(4) Sva plaćanja proistekla iz ovog Ugovora, Kupac je dužan uplatiti u korist Proračuna Općine Donja Motičina, IBAN: HR4925000091857600006, s pozivom na broj _______________.
SREDSTVA OSIGURANJA

Članak 3.

(1) Preostalih 90% kupoprodajne cijene Kupac ne uplaćuje na račun Prodavatelja, već kao sredstvo osiguranja za taj iznos, po stjecanju prava na upis vlasništva, Prodavatelju predaje običnu ili bjanko zadužnicu potvrđenu kod javnog bilježnika.

(2) Kupca koji uredno i pravodobno ispuni sve ugovorne obveze utvrđene ovim Ugovorom (izgradnja objekta i zapošljavanje), Prodavatelj će trajno osloboditi obveze plaćanja preostalih 90% kupoprodajne cijene te mu vratiti predano sredstvo osiguranja.
ODGODA TIJEKA ROKOVA I KOMUNALNO OPREMANJE

Članak 4.

(1) Budući da predmetno zemljište iz članka 1. ovog Ugovora trenutačno nije u potpunosti komunalno opremljeno, ugovoreni rokovi za ishođenje građevinske dozvole te početak i završetak gradnje gospodarskog objekta ne počinju teći od dana sklapanja ovog Ugovora.

(2) Rokovi iz članka 5. počinju teći od dana kada Prodavatelj pisanim putem (preporučenom pošiljkom) obavijesti Kupca da je komunalna infrastruktura (pristupna cesta, voda, odvodnja, električna energija) izgrađena do razine koja tehnički i pravno omogućava ishođenje građevinske dozvole i priključenje planiranog objekta.
(3) Kupac stupa u posjed predmetne nekretnine danom obostrane ovjere ovog Ugovora kod javnog bilježnika i uplate cjelokupnog iznosa iz članka 2. stavka 3. ovog Ugovora. Od dana stupanja u posjed, na Kupca prelaze svi rizici i odgovornosti za štetu, kao i obveza plaćanja svih poreza, komunalnih naknada i ostalih javnih davanja vezanih uz nekretninu.
OBVEZE KUPCA (INVESTITORA) I ROKOVI GRADNJE
Članak 5.
Kupac se obvezuje realizirati prijavljeni Poslovni plan i poduzetnički projekt u sljedećim rokovima: 

1. Ishođenje dozvole: Pravomoćnu građevinsku dozvolu (za građenje cijele građevine) Kupac je dužan pribaviti u roku od 18 mjeseci od dana primitka pisane obavijesti Prodavatelja iz članka 4. stavka 2. ovog Ugovora.  
2. Početak gradnje: U roku od 2 godine od dana primitka navedene obavijesti, Kupac je u obvezi započeti gradnju (na način propisan Zakonom o gradnji).  
3. Završetak gradnje: Kupac je dužan u roku od 5 godina od dana primitka navedene obavijesti dovršiti građenje svih građevina te započeti s obavljanjem svih djelatnosti iz Poslovnog plana.  
PRIJENOS VLASNIŠTVA I ZABRANA OTUĐENJA

Članak 6.

(1) Prijenos nekretnina u vlasništvo Kupca uvjetuje se pravodobnim ispunjenjem obveze pribavljanja pravomoćne građevinske dozvole iz članka 5. točke 1. ovog Ugovora. Po pribavljenoj dozvoli, Kupac stječe pravo upisa prava vlasništva u zemljišnim knjigama.

(2) Pri upisu vlasništva Kupca, Prodavatelj će istovremeno upisati ograničenje prava vlasništva u smislu zabrane otuđenja predmetne nekretnine. Navedena zabrana otuđenja traje sve do ispunjenja svih ugovornih obveza, odnosno do dostave dokaza o ishođenju uporabne dozvole i zapošljavanju radnika.
(3) Prodavatelj se obvezuje Kupcu izdati valjanu Tabularnu izjavu, podobnu za upis prava vlasništva u zemljišne knjige, u roku od 15 dana od dana kada Kupac Prodavatelju dostavi pravomoćnu građevinsku dozvolu iz članka 5. stavka 1. točke 1. ovog Ugovora. Prije ispunjenja tog uvjeta, Kupac ne može zahtijevati izdavanje Tabularne izjave.
UVJETI ZA OSLOBOĐENJE PLAĆANJA 90% CIJENE
Članak 7.
Ispunjenje ugovornih obveza kao uvjet za oslobađanje obveze plaćanja preostalog dijela kupoprodajne cijene Kupac dokazuje Prodavatelju dostavom sljedeće dokumentacije:
1. Dovršenje građevine: Dostavom primjerka akta nadležnog tijela o uporabljivosti za izgrađene objekte (uporabna dozvola) i rješenjem nadležnog ureda za početak obavljanja gospodarske djelatnosti (ako je primjenjivo).  
2. Zapošljavanje: Ispunjenje uvjeta zapošljavanja (minimum ____ zaposlenih) dokazuje se od poslodavca ovjerenom listom i priloženim potvrdama HZMO-a o radnopravnom statusu (ERPS) za svakog zaposlenika.
SANKCIJE I AKTIVACIJA SREDSTAVA OSIGURANJA

Članak 8.

(1) Ukoliko Kupac u naznačenom roku ne dostavi Prodavatelju dokaze o ispunjenju ugovornih obveza iz članka 7. ovog Ugovora, gubi pravo na oslobođenje plaćanja preostalog dijela cijene.

(2) U slučaju iz stavka 1. ovog članka, Kupac je u obvezi, odmah po pozivu Prodavatelja, uplatiti preostalih 90% kupoprodajne cijene, uvećano za ugovornu kaznu u visini od 10% ugovorene kupoprodajne cijene.

(3) U slučaju neispunjenja zahtjeva za plaćanjem, Prodavatelj će odmah aktivirati predanu običnu ili bjanko zadužnicu radi naplate cjelokupnog dospjelog potraživanja.
(4) U slučaju zakašnjenja s plaćanjem bilo kojeg novčanog iznosa dospjelog po ovom Ugovoru, Kupac je dužan Prodavatelju platiti i zakonsku zateznu kamatu, tekuću od dana dospijeća pa do dana konačne isplate.
ZABRANA PROMJENE DJELATNOSTI I RASKID UGOVORA

Članak 9.

(1) Kupac bez izričite pisane suglasnosti Prodavatelja ne može u roku od 5 godina od dana ishođenja uporabne dozvole i početka rada promijeniti djelatnost na kupljenoj nekretnini, izvršiti promjenu Poslovnog plana niti prenijeti svoja prava i obveze na drugu pravnu osobu. U suprotnom, primijenit će se ista sankcija naplate preostalog iznosa i ugovorne kazne iz članka 8. ovog Ugovora.

(2) U slučaju da Kupac građevinsku dozvolu ne pribavi pravodobno ili ne započne s gradnjom u ugovorenim rokovima, smatrat će se da je Ugovor raskinut, bez prava Kupca na povrat uplaćenih 10% kupoprodajne cijene te se nekretnina vraća u vlasništvo Prodavatelja.
POGODNOSTI ZA KUPCA (INVESTITORA)
Članak 10.
Prodavatelj se obvezuje Kupcu u Gospodarskoj zoni „Jugoistok“ osigurati sljedeće dodatne pogodnosti:
1. oslobođenje od plaćanja komunalnog doprinosa,  
2. oslobođenje obveze plaćanja komunalne naknade u cijelosti do isteka tri (3) godine od dana početka obavljanja djelatnosti,  
3. mogućnost priključenja na komunalne vodne građevine i plinsku mrežu,  
4. dostupnost na terenu potrebne snage električne energije,  
5. asfaltirani cestovni priključak od ulične međe predmetne parcele do kolnika izveden i uključen u kupoprodajnu cijenu parcele.
PRAĆENJE REALIZACIJE PROJEKTA I NADZOR

Članak 11.

(1) Prodavatelj ima pravo provoditi nadzor nad svim aktivnostima Kupca na nekretnini koja je predmet kupoprodaje po ovom Ugovoru, kako bi se osiguralo uredno i pravodobno ispunjavanje ugovornih obveza.

(2) Jednom godišnje, a sve do potpunog ispunjenja obveza iz članka 7. ovog Ugovora (ishodovana uporabna dozvola i zaposleni radnici), Kupac je dužan Prodavatelju dostaviti pisano izvješće o dinamici realizacije poduzetničkog projekta.
TROŠKOVI UGOVORA

Članak 12.

Sve troškove u svezi sa sklapanjem ovog kupoprodajnog ugovora, uključujući troškove javnog bilježnika (ovjera potpisa, solemnizacija zadužnice), troškove provedbe upisa prava vlasništva i drugih tereta u zemljišnim knjigama te eventualne poreze na promet nekretnina, u cijelosti snosi Kupac.  
ZAVRŠNE ODREDBE

Članak 13.

(1) Ugovorne strane su ovaj Ugovor detaljno pročitale te jamče da su sve ugovorne odredbe u potpunosti razumjele i da nemaju nikakvih dvojbi oko bilo koje odredbe, prava i obveze koje za njih proizlaze iz ovog Ugovora, da ugovor sadržava njihovu pravu volju te ga vlastoručno potpisuju.

(2) Bilo kakve izmjene ili dopune ovog Ugovora ne obvezuju ugovorne strane ukoliko nisu sačinjene u pisanom obliku i potpisane od obje strane.

(3) Ovaj Ugovor kao i prava i obveze za svaku stranu stupaju na snagu danom potpisa ovog Ugovora.

(4) Za sve sporove proistekle iz ovog Ugovora nadležan je Općinski sud u Đakovu, Stalna služba Našice.
             Članak 14.
Ovaj Ugovor sastavljen je u 6 (šest) istovjetnih primjeraka. Nakon obostrane ovjere, Prodavatelj zadržava 2 (dva) primjerka, Kupac zadržava 2 (dva) primjerka, dok su preostali primjerci namijenjeni za arhivu javnog bilježnika i nadležni zemljišnoknjižni sud.
KLASA: _______________

URBROJ: _______________

Donja Motičina, _______________ 2026. godine

PRODAVATELJ:





   KUPAC:

Općinski načelnik







__________________________



_______________________

              Željko Kovačević




     (ime i prezime, titula)

